07/04/2015 | Administración LocalMunicipal
Miño
Notificación a D.ª M.ª Flor González García de la resolución de fecha 12-02-2015 dictada por el concejal delegado del Área de Urbanismo

Intentada a notificación á interesado o día 23/02/2015 ás 14:45 horas e o día 24/02/2015 ás 13:45 horas no último enderezo coñecido, sen que se puidera practicar esta por ser devolta pola Oficina de Correos, sen ser posible a súa realización por causas non imputables á Administración, de conformidade co disposto nos artigos 58 e 59.5º da Lei 30/1992 de réxime xurídico das administracións públicas e do procedemento administrativo común, modificada pola Lei 4/1999, notifícase a dona Mª FLOR GONZÁLEZ GARCÍA, mediante anuncio no taboleiro de edictos do concello no seu último enderezo e no BOP, a Resolución núm.130/2015 do 12/02/2015 ditada polo concelleiro delegado da Área de Urbanismo, cuxo teor literal é o seguinte: Visto que o día 30.04.2014 publícase un Bando municipal sobre a obriga de manter os terreos e soares nas debidas condicións de limpeza. Visto que o día 29.01.2015 a técnica de Medio Ambiente emite informe no que se recolle que a parcela 13.13 titularidade de Mª FLOR GONZÁLEZ GARCÍA emprazada na rúa da Cepeira, núm.11 de Costa Miño Golf presenta un avanzado estado de abandono. Visto que o día 03.02.2015 a secretaria municipal emite informe no que propón a incoación dun expediente de orde de execución. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente RESOLVE: Primeiro.- INCOAR expediente de orde de execución a Mª FLOR GONZÁLEZ GARCÍA pola parcela 13.13 da súa propiedade emprazada na rúa da Cepeira, núm.11 de Costa Miño Golf, polo que debe de proceder en consecuencia a executar os traballos de limpeza e/ou acondicionamento necesarios para o mantemento da citada parcela nas condicións de seguridade, salubridade, ornato público e habitabilidade, segundo o seu destino e de acordo coas normas de protección do medio ambiente, tal e como se establece no artigo 9.1. b da LOUGA. O prazo para executar os traballos descritos será de quince días, que se contarán dende a resolución que poña fin ao procedemento. Segundo.- INCORPORAR como parte integrante do expediente o informe técnico. Terceiro.- CONCEDER a Marta Susana Iyamu Echaluce un prazo de audiencia de 10 días hábiles, que se contará dende o día seguinte ao da recepción da correspondente notificación, poñéndolle a tal efecto de manifesto o expediente, para que alegue e presente os documentos e xustificacións que estime pertinentes ao seu dereito. A tales efectos, poderá consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 39 da LRXAP. Cuarto.- NOTIFICAR a presente resolución aos interesados, xuntando copia do informe técnico.” O que lle notifico, facéndolle saber que a presente resolución non esgota a vía administrativa por tratarse dun acto de trámite e que contra este non procede interpoñer recurso ningún, sen prexuízo do disposto no art.107.1 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 7/1999, do 13 de xaneiro. Miño, xoves 26 de marzo de 2015 A secretaria Alejandra Rodríguez Menéndez